Да разваг на тэму, наколькі пісьменнікі ўважлівыя да сваёй роднай старонкі, наколькі яна спрыяе развіццю іх творчасці і наколькі яны абавязаны ёй, мяне падштурхнула публікацыя ў раённай газеце “Пухавіцкія навіны”. 10 студзеня газета на цэлую старонку змясціла “Пухавіцкі каляндар-2018”. Гэта ўжо сталася добрай традыцыяй, калі пухавіцкая раённая газета на самым пачатку года расказвае чытачам, якія юбілейныя даты звязаны з гісторыяй і адпаведна – з сучаснасцю Пухавіччыны ў бягучым годзе. Вось і зараз такая старонка ўяўляецца ў пэўнай ступені сапраўдным компасам…